Max Giesinger

**Max Giesinger** (* 3. Oktober 1988 in Waldbronn) is en düütsch Singer, Songwriter un Musikproduzent. In’n Februar 2012 belegg he in de eerst Staffel van de Gesangs-Castingshow *[[The Voice of Germany]]* den veerten Platz.

## Leven
Giesinger stammt ut Busenbach, en Oortsdeel van Waldbronn in den Landkreis Karlsruhe. As he veer Johr olt weer, hemm sück sien Öllern trennt, un he is as Eenzelkind bi sien Moder upwussen. Mit 13 speel he all in sien eerst Band, den Deadly Punks. Sien Abitur hett he an dat Gymnasium Karlsbad maakt. Ansluutend is he för en Work-&-Travel-Programm nah Australien un Niegseeland reist, wo he as Straatenmusiker tätig weer. Siet 2006 laadt Giesinger in dat Internet-Videoportal YouTube regelmatig Coverversionen, aber ok sülvvst schrven Leeder hoch. Dorbi begleit he sück meestens mit de Gitarr Sien bit 2016 meestsehn Video mit över veer Millionen Klicks weer en Version van den Song *[[Somebody That I Used to Know]]* von Gotye, de he 2012 tosommen mit Michael Schulte upnommen harr. Nah sien Rückkehr nah Düütschland hett sück Giesinger an de Popakademie Baden-Württemberg in Mannheim bewurben. Dor weer he all siet Anfang 2011 Deel van dat Bandförderprogramm Bandpool, wurr aber nich as Student tolaaten, wiel he de Upnahmeprüfung nich bestahn hett.

2011 hett he an de Gesangs-Castingshow *[[The Voice of Germany]]* deelnommen. He wurr dör dat Votum van de Anropers dör de eerst dree Liveshows bit in dat Halffinale wählt. Dat Leed, mit dat he bi de eerst Liveshow uptreeden is, en Cover van den Coldplay-Song *Fix You*, hett sück dornah dör Downloadverkööpen in de düütsch Charts platzeert. Mit Ünnerstütten van sien Coach Xavier Naidoo reck he dat Finale van de Sennen an’n 10. Februar 2012, in dat he den veerten Platz belegg. Sien Leed *Dach der Welt* reck ansluutend Platz 14 van de düütsch Charts. Dornah folg een eerste Düütschland-Tournee mit Upträen in 12 Städer. 2013 hett Giesinger de EP *Unser Sommer* herutbrocht un gung ansluutend up sien tweet Düütschland-Tournee *In dieser Stadt*.

Nahdem he sück wegen Differenzen över de Tosommenarbeit van sien Label trennt harr, hett he in’n Februar 2014 en Crowdfunding-Kampagne up Startnext to dat Betallen van sien eerst Album in Gang sett. Sien Debütalbum *Laufen lernen* hett Giesinger in Eegenregie mit Hülp van *Rent a Record Company* herutbrocht. Dat tweet Album *[[Der Junge, der rennt]]* wurr in Mannheim un Großenbrode upnommen. Ditmal hett he dat schafft, mit BMG weer en Label för de Verapenlichung to winnen. Buterdem entwickel sück de vöraf herutbrocht Single *[[80 Millionen]]* to Radioerfolg un steeg Anfang April 2016 in de düütsch Charts in. Twee Week later reck dat Album Platz 20 van de Charts in Düütschland un steeg ok in de Schweizer Hitparade in. Nahdem he to de Football-EM 2016 *80 Millionen* in en nee Version upnommen harr, reck de Platz 2 in de düütsch Charts. An‘n 16. September 2016 keem mit *[[Wenn sie tanzt]]* de tweet Singleutkopplung van dat Album, de in‘n Dezember 2016 ebenfalls de Top 10 van de düütsch Singlecharts recken dee. De darte Single *Roulette* keem 2018 herut. Mit Anfang van de 2018er-Utgaav van *[[The Voice Kids]]* hett Giesinger den Singer Sasha as Coach ab aflöst. An‘n 23. November 2018 keem dat darte Studioalbum van Giesinger, *Die Reise*, mit 13 Songs herut.

Siet 2016 is Max Giesinger Botschopper van Herzenssache, de Kinnerhülpsaktschoon van SWR, SR un Sparda-Bank, un sett sück dor för benahdeeligt Kinner un Jugendliche in sien Heimat in.

2019 weer he Juryliddmaat bi The Masked Singer.

## Utteknungen

* 2016: Goldene Henne in de Kategorie *Upstieger van dat Johr*
* 2016: MTV Europe Music Award in de Kategorie *Best German Act*
* 2016: In Touch Award in de Kategorie *Musik National Male*
* 2016: Radio Galaxy Award 2016
* 2016: 1 Live Krone 2016 för *[[80 Millionen]]* in de Kategorie *Beste Single*
* 2017: LEA Award in der Kategorie *Club-Tournee des Jahres 2016*
* 2017: Radio Regenbogen Award in de Kategorie *Newcomer National 2016*
* 2017: SignsAward in de Kategorie *Shooting-Star van dat Johr  2017*
* 2017: Bayerischer Musiklöwe in de Kategorie *Newcomer National*

## Borns


## Weblinks

* Offizielle Website